**Møte med ØSK den 3.10.2022**

**Referat**

**Deltagere:**

|  |  |  |
| --- | --- | --- |
| Kommunen | Odd Erik Holden | Ordfører |
|  | Jostein Aanestad | Rådmann |
|  | Gro Anita Bakketun | Leder Næring, plan og byggesak |
| Hyttelag/vel | Erik Borch-Nielsen | Beitostølen Hytteforening |
|  | Jan Bjerk | Beitostølen Hytteforening |
|  | Rolf Jørn Karlsen | Vangsjøen Vel |
|  | Sven Bjørne-Larsen | Javnlie Vel |
|  | Erling Aass | Lykkjetjednet Hytteforening |
|  | Mathias W. Johannessen | Midthøgde og S. Rennsenn Vel |
|  | Bård Vestgård | Luskeråsen Vel |
|  | Erling Eriksen | Ole og Hedalen Vel |

Agenda var avtalt på forhånd, og referatet følger denne.

1. **KPA prosess og tidsplan for Arealdelen**
	1. **Sonderingene av visse tema i arealplanen med FS under marsjen.**

Fra FS- møtene før ferien har vi sett at dette ble gjort, men ingenting er referert og lagt offentlig - tema kun nevnt under «referatsaker».

Hva kan informeres så langt i prosessen?

Referat:

Rådmannen svarer ut dette punktet.

Dette er en svært omfattende oppgaven i kommunen for tiden. Vi skal gå fra 3 separate planer (en kommuneplan og to kommunedelsplaner) til en samlet plan. Det har vært drøftinger med FS (og KS) for å drøfte de sentrale temaene i dette planarbeidet. Det er mye teknisk arbeid med selve kartet.

Det er ikke riktig at drøftingene ikke er referert. De står i sakslisten til møtene, og beslutninger/føringer står i møteboken. (se etter Drøftingssak i Møteboken.

Om det ikke ble fattet noen beslutning vil også det stå.

Sp fra Javnlie; Hva med reguleringsplaner som fremmes fortløpende? Skal de forholde seg til gammel plan eller kan de tilpasses planer under diskusjon?

Svar fra Rådmannen: De reguleringsplanprosessene som er startet opp vil forholde seg til gjeldende kommuneplaner (arealdelen, kommunedelplaner og samfunnsplanen).

Kommentar fra Javnlie: Oppfordrer og utfordrer alle om å tenke nytt. Vi ønsker at ØSK skal være fremtidsrettet, fremoverlente og proaktive.

Svar fra Rådmannen: Dette er som «fot i hose» med kommunens tenkning, ref. Klima+ initiativet m.v..

Sp fra Luskeråsen: Er det avklart en forventet ferdigdato for KPA?

Svar fra Rådmannen: Det er det ikke.

* 1. **Fjellgrense/Utbyggingsgrense**

Hvordan behandles dette videre før endelig Arealdel

Rammer for pågående reguleringer

Referat:

Kommunen har til hensikt å fullføre en sammenhengende grense for utbygging gjennom hele kommunen. Denne er i gjeldende planverk klarlagt fra grensen mot Nord-Aurdal i sør til forbi Javnlie og fra Stølslie til Garli. Utbyggingsgrensen skal bli sammenhengende fra grensen til Nord-Aurdal til Vang. Se også pkt. 3.

**1.3 Møteplan for informasjonsmøte av 1. utkast til KPA overfor hyttelaga**

Dette må vi komme tilbake til.

1. **Fremdrift av reguleringssaker i kommunen**
	1. **Liahaugstølen**

Referat:

Kommunen venter på Planfremlegg fra utbyggers plankonsulent. Forventet ila høsten 2022.

Dette fremlegget gjelder arealet som ble fastsatt i FS-møtet 30/9-21, og er på ca. 26,5 da, hvorav ca 19 da er fra «H1 i kommunedelplanen». Når fremlegget blir mottatt skal det behandles administrativt og deretter sendes på offentlig høring.

* 1. **Aasgarden 3**

Utbygger har fremlagt flere alternative forslag. Høringssvarene er under behandling i administrasjonen. Administrasjonen kommer til å foreslå ett alternativ, og dette vil deretter bli lagt ut på ny offentlig høring.

* 1. **Andre utbyggingssaker i planprosess**

Størrtjednlie. Utbygger har vært i dialog med kommunen i mange år uten at plan er fremmet og lagt til høring. Kommunen presser på for avklaring og har gitt utbygger frist ut oktober.

Skjenhauglien. Her skal utbygger utarbeide planfremlegg (Ref. artikkel i Avisa Valdres).

Rent generelt er det slik at planer kan være i dialog mellom utbygger og kommunen lenge før de blir offentlige. Slik er regelverket.

Det er f. eks dialog om planprosesser i Javnlie-området som er på «forhåndskonferanse-stadiet». Dette gjelder også for Luskeråsen.

Sp. fra Luskeråsen om det er noen planer for der som kan nevnes?

Sv: Det er avsatt arealer for utbygging i gjeldene arealplan i dette området. Området er krevende å bygge ut, særlig når det gjelder VA. Kommunen har fått en orientering fra Utbygger om muligheter for utbygging.

‘

‘

1. **Ferdigbehandling av planene for Sti og løypeplan.**
	1. **Informasjon om vedtak i KS i juni**

Ny Sti- og løypeplan ble vedtatt i kommunestyret i juni, men ett område skal viderebehandles; se punktene 3.2 og 3.3 under.

* 1. **Videre plan for Javnlie-Hedalsstølane. Behov for mer tid.**

Rådmannen forklarte:

Dette er de mest sentrumsnære (Beitostølen) stølene. Potensialet for konflikt er her større enn andre steder.

Alle etablerte korridorer går N/S. Det er fra flere hold uttrykt ønske om fremkommelighet også Ø/V. Særlig for å komme seg fra Javnlie til Beitostølen uten å gå via F51.

Det forsøkes å finne en trasé mellom Beitostølen og Javnlie uten negative følger for stølene.

Samtidig vet vi at VA-ledningen i Javnlie-området ender i et «punkt» som skal forbindes med et «punkt» i nærheten av Beitostølen. Alternativer diskuteres.

* 1. **Avklaring overfor grunneiere**

Rådmannen orienterer om prosessen med å forsøke å få berørte grunneierne m.fl. til å enes med kommunen om et felles, akseptabelt forslag til Ø/V-forbindelse krever mer tid, uten at de enkelte alternativene ble videre forklart.

* 1. **Hvordan kan vi få til en bedre involverings av hytteforeningen i denne prosessen**

På spørsmål fra OHV om formell involvering av hytte-eierne/vellene i de berørte områdene på lik linje med andre lokale representanter i den rådgivende gruppen som er etablert i forbindelse med utviklingen av Sti- og løypeplanen, ble det vist til høring av planene og til møtene mellom hyttelagene og kommuneledelsen.

1. **Planprosess videre for VA**
	1. **Kapasitet på vanntilførsel i kommunen**

Nåværende kapasitet på vanntilførsel i kommunen er basert på Hovedplan fra 2018. Den nye Handlingsdelen av VA-planen ble utarbeidet i 2021.

Denne viser behov for:

* Økt tilførsel av drikkevann, også for nok kapasitet til f. eks brannslokking.

Har bare Olevatn nord i kommunen. Skal ha to kilder. Derfor angir den nye planen å tilføre vann fra sør, fra Mellsenn, i tillegg til oppgradering av vannforsyningen fra Olevatn.

Olevatn som drikkevannskilde krever noen tilpasninger for å gi nok kapasitet.

Mellsenn er et nytt vannverk.

4.2 **VA Oppdatert tidsplan**

Den nye handlingsdelen av VA-planen omtaler også:

* Oppgradering av avløpsløsninger

Det er tre renseanlegg i kommunen, Beito, Nedrefoss og Ygna. Planen er å knytte Beito og Nedrefoss sammen og utvide Nedrefoss renseanlegg. Mål 2026/27.

Vedr. avisoppslaget fra forrige uke om Beito RA:

I revidert handlingsprogram fra 2021 står det følgende om Beito RA:

*Beito RA vart sett i drift i 1974 som eit anlegg som først og fremst skulle tene turistutviklinga på*

*Beitostølen og Beitostølen Helsesportssenter. I dag har vi eit nær komplett leidningsnett i Beito –*

*Beitostølenområdet inkludert Raudalen i Vang kommune. Anlegget er oppgradert ved fleire høve,*

*sist i 2002 da anlegget fekk installert eit biologisk reinsesteg. Anlegget fekk etter dette ein organisk*

*kapasitet på 6.800 personekvivalentar (Pe). Reinsekrav til total fosfor (Tot P) er 92 % reinseeffekt og*

*maksimal konsentrasjon organisk stoff BOF5 < 25 mg/l. Sesongvariasjonane i turistnæringa på*

*Beitostølen er formidabel. Det gjer utslag i store variasjonar i avløpsmengd som ska behandlast ved*

*reinseanlegget. Reknar vi om konsentrasjonen av organisk stoff (BOF5) som kjem inn på reinseanlegget tyder det på at det er 13.000 – 14.000 menneske innanfor nedslagsområdet til Beito RA i påskeveka.*

*Vi «sprenger» med andre ord kapasiteten ved reinseanlegget med meir enn 100%. Også i*

*nyttårshelga, vinterferievekene og delar av august månad er vi oppunder grensa for kapasiteten til*

*anlegget. Statsforvaltaren i Innlandet konkluderer med at Beito RA er eit anlegg med god drift og*

*gode reinseresultat med unnatak av påskeveka.*

Det foretas imidlertid jevnlige vannprøver som viser vannkvalitet innenfor normene. Bl.a viser disse lave verdier for fosfor. Vannprøvene viser også lave verdier på kalk, altså at vannet er surt. Dette vil gi fremvekst av alger og vannplanter, noe som også indikerer negativ miljøutvikling generelt.

Vedr. driften av Beito RA. viste rådmannen til siste FS-møte (29/9) der orientering er referert under Økonomiplan 2023-2026.

Statsforvalterens engasjement er knyttet til disse tilfellene med utslipp. I tillegg hvilken påvirkning ytterligere utbygging vil få.

Rådmannen bemerket at statsforvalteren har bedt om et rekkefølgekrav i nye reguleringsplaner som innebærer at nye planer ikke kan realiseres før rensekapasiteten er tilstrekkelig. Reguleringsplaner som er godkjent kan gjennomføres/utbygges, f.eks. Tindelia.

* 1. **Kombinasjon av trasevalg VA og flerbruksveier.**

Rådmannen bemerket:

I den grad vi kan få til flere behov med samme arealinngrep, så ønsker vi det da dette gir redusert arealforbruk.

* 1. **Kostnader (kommunale)**

Dimensjonerende grunnlag – kostnader.

Rådmannen svarer:

Kostnader for behandling av saker hos Plan og bygg er likt. Gebyret er knyttet til areal.

Løpende kostnader for vann og avløp er likt: Det er høyere tilknytningsavgift for fritidsbolig enn privatbolig fordi antall fritidsboliger krever betydelig større dimensjonering enn fastboende (25.000 i forhold til 3.500) og disse merkostnadene som følge av hyttebelastningen må hyttene betale for.

Sp fra EA fra Lykkjetjednet; Hva med å bruke «utbyggingsavtaler», altså pålegge utbyggerne til å betale så mye som mulig av grunninvesteringer og tilknytning til VA?

Sv: ØSK har brukt utbyggingsavtaler aktivt, og vi kommer til å bruke dette aktivt også i fremtiden. I noen av områdene har utbygger betalt for VA-utbygging, i andre områder har utbygger kommet med et tilskudd til VA-utbyggingen (f.eks 100’ pr enhet i Robølshøvda). Nå har vi satt dette til 150’ for den videre utbyggingen av VA-ledning mot Javnlie. Kommer i tillegg til utbyggingstilskudd til fellesgoder per m2

Kommunen prioriteter VA-utbyggingen etter hva som haster mest. Vi ligger noe etter i forhold til opprinnelige fremdriftsplaner.

Kommentar fra Bjørne-Larsen/Javnlie;

Tenk på nye og fremtidstettede løsninger, med hytter uten tilknytning til strøm og VA-nettet. Egen el-produksjon, egen vannkilde og eget renseanlegg.

1. **Refleksjoner fra kommunen på analysen til Menon Economics om Valdres**

Sv. Ordfører:

Skal ha en presentasjon av Menon i KS 20/10 av denne analysen. Denne analysen samsvarer med kommunens forventninger. At ringvirkningene er store, er utvilsomt. Rapporten bør følges opp.

 **6. Benytte hytta som bolig.**

De ble gjort vedtak i FS den 29/9.

NVE har med referanse til PBL krevd at kommunen bekrefter at dispensasjon er gitt.

1. **Eventuelt.**

RJK fra Vangsjøen Vel;

Røysyåne. Mellom Vangsjøen og Røyri. Grunneierinitiativ for å bygge trebru til erstatning for eksisterende bru (som har raser gyteplass).

Trebrua skal bygges etter tradisjonell metode, som også tar hensyn til fisk, gyting, fugleliv osv.

Trebrua vil ha lenger levetid enn «moderne» betongbruer. Det er laget en demo-modell på 2 m som ønskes bevart. Trevirket skal hentes lokalt med lavt karbonavtrykk. Denne type bru gir mulighet for annen finansiering.